ગામડાના વિધાર્થીઓને ઉત્તમ શિક્ષણની તક પૂરી પાડવા માટે છાત્રાલય શરૂ કરવા માં આવ્યું હતું. છાત્રાલયમાં વિધાર્થીઓને આત્મવિશ્વાસ સભર અને સાદગીવાળા જીવનની કેળવણી અપાય છે. તેઓને તેમના રૂમ અને વાસણોની સફાઈ માટે. તેમજ પોતાના કપડાં જાતે ધોવા માટે અને સંપથી સમૂહજીવન જીવવા માટે પ્રોત્સાહિત કરાય છે. તેઓની નબળી સામાજીક સ્થિતિને ધ્યાનમાં લઈ તેઓ જીવનમાં પડકારોનો સામનો હકારાત્મક રીતે કરી શકે એ રીતે કેળવણી અપાય છે. તેઓના છાત્રાલય જીવનમાં તેમને ઘણાબધા શિક્ષકોનું માર્ગદર્શન મળે છે . કે જે તેમની વિચાર પ્રક્રિયાને વિવિધતા અને મોકળાશ આપે છે . તેઓ છાત્રાલય છોડી ત્યારે તેમનું માનસિક મનોબળ, ઈચ્છાશક્તિ સમર્થ બને અને પોતાની જીંદગી માટે ઉપયોગી બને એવું માર્ગદર્શન અપાય છે.